Държавен вестник, бр. 103, 2025 г., стр. 23

БРОЙ  103	
Д Ъ Р Ж А В Е Н  В Е С Т Н И К 	
СТР.  23   
(2) УО ще се позовава на оценители със 
специфична експертиза, избрани чрез 
открити централизирани конкурси на 
национално ниво, провеждани от ди­
рекция „Централно координационно 
звено“ в Министерството на финансите 
на Република България.
(3) НО ще се позовава на оценители със 
специфичен опит, избрани чрез открити 
централизирани конкурси на национал­
но ниво, провеждани от съответните 
органи в рамките на НО.
(4) Разходите на оценителите се покриват 
от бюджета на Програмата (Техническа 
помощ).
Член 12
Съвет за управление
(1) Разработената и прилагана на местно 
ниво Териториална стратегия (наричана 
по-долу „ТС“), в съответствие с членове 
20 и 21 от Регламент (ЕС) 2021/1059 
и членове 28 – 34 от Регламент (ЕС) 
2021/1060, е в основата на изпълнението 
на Приоритет 3 на Програмата. 
(2) Определеният Съвет за управление на 
Териториална стратегия (наричан по-до­
лу „СУ“) ръководи изпълнението на ТС. 
Съставът на СУ изцяло отразява прин­
ципа на партньорство. Той се състои от 
съответните териториални участници 
от двете страни на границата, които са 
номинирани от външни институции и 
лица. Списъкът на членовете на СУ се 
публикува на уебсайта на Програмата.
(3) Членовете на СУ запазват собственост­
та си върху ТС и гарантират нейното 
изпълнение в полза на местното интег­
рирано териториално развитие и при 
пълно зачитане на обществения интерес. 
При изпълнение на задълженията си 
членовете на СУ действат в съответ­
ствие с принципите на партньорство, 
безпристрастност, почтеност и взаимно 
доверие и се ангажират със защитата 
на гражданските, политическите, соци­
алните, икономическите и културните 
права на общностите от двете страни 
на границата. 
(4) СУ участва в подбора на проектите, които 
ще бъдат подкрепени по линия на ТС. 
Организацията на процеса на подбор, 
включително критериите за подбор, се 
разработва и привежда в съответствие 
с пакета документи за кандидатстване 
по съответната покана за подаване на 
проектни предложения. Освен това СУ 
носи общата отговорност за изпълне­
нието, мониторинга и оценката на ТС.
(5) При изпълнение на задълженията си, 
включително при вземането на реше­
ния, членовете на СУ се ръководят от 
процедурни правила, одобрени от СУ. 
(6) При изпълнение на задълженията си 
членовете на СУ се подпомагат от 
Оперативно звено (наричано по-нататък 
„ОЗ“). Определянето на даден орган като 
ОЗ се поема от СУ, от персонала на СС. 
(7) ОЗ ще изпълнява административни 
задачи, свързани с работата на СУ, като 
например (списъкът не е изчерпателен) 
ще подпомага процеса на подбор, в 
който участва СУ; ще изготвя, събира 
и разпространява сред членовете на 
СУ всички документи и материали, 
свързани с работата му, ще организира 
и подпомага заседанията на СУ; ще ко­
ординира документооборота и обмена 
на информация между СУ и УО/НО. 
ОЗ е звеното за контакт на СУ и цялата 
кореспонденция, свързана с дейностите 
на СУ, се адресира до него.
Г л а в а  І І І
ИЗПЪЛНЕНИЕ
Член 13
Избор на операции и сключване на договори
(1) Операциите по Програмата се избират 
от КН в съответствие със стратегията 
и целите на Програмата. КН одобрява 
методологията и критериите, използва­
ни за подбора на операциите.
(2) Изборът на операция се извършва в съ­
ответствие с изискванията, определени в 
член 22 от Регламент (ЕС) № 2021/1059.
(3) УО в сътрудничество с НО прилага 
критерии и процедури, които са недис­
криминационни, прозрачни, осигуряват 
достъпност за хората с увреждания, 
гарантират равенство между половете 
и вземат предвид Хартата на основните 
права на Европейския съюз, принципа 
на устойчивото развитие и политиката 
на Съюза в областта на околната среда. 
Тези критерии и процедури осигуряват 
приоритизиране на операциите, които 
трябва да бъдат избрани с оглед мак­
сималния принос на финансирането от 
Съюза за постигане на целите на Прог­
рамата и за прилагане на измерението 
на сътрудничеството в операциите.
(4) Изборът на операция изисква изричното 
одобрение на УО и НО в КН, когато 
цялата операция или част от нея се 
изпълнява извън програмния район в 
рамките на Съюза или извън него.
Член 14
Наддоговаряне
(1) Когато Програмата наближава 100 %, 
УО, съгласувано с НО, предлага на 
КН да приеме основните принципи на 
процеса на наддоговаряне въз основа на 
степента на финансово изпълнение на